**LAUSUNTOKYSELY: Hallituksen esitykset eduskunnalle laeiksi julkisista rekrytointi- ja osaamispalveluista, alueiden kehittämisen ja kasvupalveluiden rahoittamisesta ym. sekä laiksi kotoutumisen edistämisestä**

Tervetuloa vastaamaan lausuntokyselyyn I) luonnoksesta hallituksen esitykseksi eduskunnalle laiksi julkisista rekrytointi- ja osaamispalveluista, laiksi alueiden kehittämisen ja kasvupalveluiden rahoittamisesta ja laiksi yksityisistä rekrytointipalveluista sekä eräiden niihin liittyvien lakien muuttamisesta sekä II) luonnoksesta hallituksen esitykseksi eduskunnalle laiksi kotoutumisen edistämisestä.

I. Esitys sisältää kolme uutta lakiehdotusta:

1. lakiehdotus: laki julkisista rekrytointi- ja osaamispalveluista

2. lakiehdotus: laki alueiden kehittämisen ja kasvupalveluiden rahoittamisesta

3. lakiehdotus: laki yksityisistä rekrytointipalveluista.

Seuraavat voimassa olevat lait kumottaisiin:

- laki julkisesta työvoima- ja yrityspalvelusta (916/2012)

- laki työllistymistä edistävästä monialaisesta yhteispalvelusta (1369/2014)

- laki alueiden kehittämisen ja rakennerahastohankkeiden rahoittamisesta (7/2014)

- laki valtionavustuksesta yritystoiminnan kehittämiseksi (9/2013)

- laki sosiaalisista yrityksistä (1351/2003).

Lisäksi muutettaisiin työttömyysturvalakia ja eräitä muita lakeja.

II. Esitys laiksi kotoutumisen edistämisestä

Esitys sisältää ehdotuksen laiksi kotoutumisen edistämisestä, joka korvaisi voimassa olevan lain (1386/2010).

Lausuntopyyntöaineistossa on kyselylomake pdf-muotoisena.

Lausunnot pyydetään antamaan 16.6.2017 klo 16.15 mennessä.

Huom! Kyselyn avovastaus-kenttien enimmäispituus on 4000 merkkiä. Mikäli tämä ei riitä, voitte lähettää lausuntonne myös sähköpostitse osoitteeseen kirjaamo@tem.fi .

Kyselyyn vastaamista ei ole mahdollista välillä keskeyttää, vaan kyselyyn on vastattava kerralla. Kyselyssä ei myöskään pysty palaamaan taaksepäin aiemmalle sivulle tarkistamaan tai muuttamaan vastausta sen jälkeen kun "Seuraava"-painiketta on painettu. Kysely on suomenkielinen, mutta vastaukset voi antaa myös ruotsiksi.

Vastauksen lähettäminen: Kun vastaus on valmis, paina kyselylomakkeen lopussa olevaa "Lähetä" -painiketta. Tämän jälkeen kyselystä aukeaa "Kiitos-viesti", mikä osoittaa, että vastaus on lähtenyt onnistuneesti.

Ole ystävällinen ja kirjoita sähköpostiosoitteesi:

**TAUSTATIEDOT**

**1) \* Vastaajataho**

☐ kunta

x maakunnan liitto

☐ muu kuntayhtymä tai kuntien yhteistoimintaelin

☐ julkisomisteinen yhtiö

☐ ministeriö

☐ ELY-keskus

☐ TE-toimisto

☐ aluehallintovirasto (AVI)

☐ muu valtion viranomainen

☐ järjestö

☐ joku muu, mikä

**2) \* Vastaajatahon virallinen nimi**

**Satakuntaliitto (lausunto pohjautuu Etelä-Savon maakuntaliiton lausuntoon, jota Satakuntaliitto tukee).**

**1. Laki julkisista rekrytointi- ja osaamispalveluista**

Ehdotetun julkisia rekrytointi- ja osaamispalveluja koskevan lain keskeisenä sisältönä olisi työnhakijan palveluprosessin määrittely (2 luku) sekä niiden rekrytointi- ja osaamispalveluiden määrittely, joita jokaisessa maakunnassa olisi oltava tarjolla (3 luku). Rekrytointipalveluna maakunnan tulisi välittää tietoa osaavan työvoiman saatavuudesta ja työtilaisuuksista, antaa rekrytointiin ja työnhakuun liittyvää neuvontaa sekä yhteen sovittaa työtilaisuuksia ja työnhakijoita. Osaamispalveluna maakunnassa tulisi olla tarjolla ammatinvalinta- ja uraohjausta sekä kasvupalvelukoulutusta. Maakunta voisi lisäksi järjestää muita rekrytointia ja työnhakua tukevia sekä osaamista kehittäviä palveluja. Muista palveluista määriteltäisiin tarkemmin ainoastaan työkokeilu (4 luku). Muutoin palveluiden sisältöä ei määriteltäisi.

**3) 1 luku Yleiset säännökset, kommentit:**

Ei kommentoitavaa.

**4) 2 luku Työnhakijan palveluprosessi, kommentit:**

Yksi lakiesityksen keskeisimmistä muutoksista on siirtyminen työllistämissuunnitelmasta aktiivisen työnhaun velvoitteeseen. Jokaisen työttömäksi rekisteröityneen on haettava yhtä avointa työpaikkaa yhtä työttömyysviikkoa kohden. Työnhakijan on raportoitava aktiivisesta työn hakemisesta seitsemän päivän välein, ja aktiivista työnhakua tarkastellaan 12 viikon jaksoissa.

Em. uudistuksen käytännön vaikutukset saattavat jäädä työllistymisen kannalta vähäisiksi ja ruuhkauttaa avoimien työpaikkojen täyttämistä. Hakemusmääriin perustuva työnhakuvelvoite toimii eri lailla erilaisilla työmarkkinoilla. Kahdentoista työpaikan hakeminen jokaisella kolmen työttömyyskuukauden jaksolla turhauttaa työvoimaa rekrytoivia työnantajia etenkin pienten työmarkkinoiden alueilla. Vaarana on, että työnantajat siirtyvät enenevässä määrin hakemaan työntekijänsä muiden kanavien kautta, ja heikommin työllistyvät jäävät maakunnan rekrytointipalveluihin tehtailemaan ”pakkohakemuksia”. Vaihtelua on myös erilaisten suhdannetilanteiden välillä. Laskusuhdanteen aikana, kun avoimia työpaikkoja ei ole ja työttömien määrä kasvaa, menettely ei toimi.

Työnhakijan palvelutarpeen arviointi (8§) tai monialaisen palvelutarpeen arviointi (9§) voi onnistuneesti järjestettynä tehostaa työnhakijan työllistymistä – edellyttäen että työvoimalle on kysyntää - tai henkilön pääsyä muiden palveluiden piiriin.

**5) 3 luku Rekrytointi- ja osaamispalvelut, kommentit:**

- Laki ei kovin tarkkaan määrittele mitä palveluja maakunnan tulee järjestää ja millaisia palveluja työnhakijalla on oikeus saada, mikä sopiikin maakuntauudistuksen henkeen sekä normien purun tavoitteeseen. Kun laki muilta osin sääntelee sisältöjä hyvin yksityiskohtaiseksi, maakunnalle ei käytännössä kuitenkaan jää juuri harkintavaltaa palveluiden järjestämisessä.

Rekrytointi- ja osaamispalveluiden vaikuttavuuden suhteen asiakkaat maan eri osissa tulevat olemaan eriarvoisessa asemassa, vaikka henkilön oikeudet eri tyyppisiin tukiin olisivat yhtenevät. Lisäksi työllistymisen edellytykset vaihtelevat maan eri osissa.

Lain käsitteistö on monelta osin epämääräinen (esim. *osaamispalvelut* tai *kasvupalvelukoulutus*). Tämä vaikeuttaa palvelukokonaisuuden hahmottamista, asiakaspalvelua ja maakunnan järjestämis- ja tuottamisvastuiden määrittelyä. Potentiaalisten palvelutuottajien on lain perusteella vaikea ennakoida tulevaa markkinaympäristöä.

Kasvupalvelukoulutuksen kanssa samantyyppistä koulutusta on tarjolla myös OKM:n hallinnonalalla (työvoimakoulutus), jolloin riskinä on kahden ainakin osittain päällekkäisen järjestelmän luominen.

**6) 4 luku Työkokeilu, kommentit:**

Työkokeilu saattaa lain hyvästä tarkoituksesta huolimatta johtaa tilanteisiin, joita lailla ei tavoiteltu. Maakuntaliiton mielestä työkokeilun enimmäiskesto tulisi rajata 6 kuukauteen, ja sen tavoitteena tulisi olla työllistyminen kokeilun päättyessä. Velvoite osallistua automaattisesti uuteen työkokeiluun tietyn mittaisen työttömyysjakson jälkeen ei välttämättä tue työllistymistä oikeille työmarkkinoille.

**7) 5 luku Työllistämisvelvoite, kommentit:**

Ei kommentoitavaa.

**8) 6 luku Erinäiset säännökset, kommentit:**

Ei kommentoitavaa.

**9) 7 luku Voimaantulo, kommentit:**

Ei kommentoitavaa.

**2. Laki alueiden kehittämisen ja kasvupalveluiden rahoittamisesta**

Alueiden kehittämisen ja kasvupalveluiden rahoittamisesta annettavalla lailla on tarkoitus siirtää

maakunnan liittojen sekä elinkeino-, liikenne- ja ympäristökeskusten rahoitustehtäviä perustettaville

maakunnille ja Uudenmaan kuntayhtymälle. Lisäksi laissa olisi tarkoitus säätää eräistä ministeriöiden

myöntämistä tuista. Laki koskisi sekä kansallista varoista että Euroopan unionin varoista myönnettäviä

tukia. Tukimuodot pysyisivät pitkälti nykyisen kaltaisina ja suurin muutos koskisikin tukea myöntäviä tahoja,

joita olisivat yleensä maakunnat.

**10) 1 Luku Yleiset säännökset, kommentit:**

Ei kommentoitavaa.

**11) 2 Luku Yritykselle myönnettävät tuet, kommentit:**

Yrityksille myönnettävät tuet ovat pääosin samat kuin nykyisin. Suurin muutos liittyy starttirahaan, jota uuden lain mukaan ei enää myönnettäisi henkilölle, vaan yritykselle. Starttirahan poistaminen tukivalikoimasta nostaa työttömän kynnystä ryhtyä yrittäjäksi.

**12) 3 Luku Voittoa tavoittelemattomalle oikeushenkilölle myönnettävät tuet kehittämis- ja investointitoimintaan, kommentit:**

9 § määrittelee maakunnan myöntämät tuet. Maakunta voi myöntää tukea pykälässä yksilöityihin tarkoituksiin EAKR:stä ja ESR:stä, ja ”maakunnan itse toteuttamia hankkeita voidaan rahoittaa sekä kansallisista että rakennerahastovaroista.” Lain perusteluissa todetaan, että ”Maakunnat voivat pykälän 1 momentin 1 kohdan (=alueellinen kehittämistuki) mukaan myöntää tukea valtion talousarvioon otettujen määrärahojen rajoissa …”

Em. mainintojen tarkoitus jää epäselväksi, mutta niistä voi saada sen käsityksen, että alueellista kehittämistukea voisi kansallisesti myöntää vain valtion talousarviossa tähän tarkoitukseen korvamerkityistä määrärahoista. Mikäli laissa näin tarkoitetaan tai se voidaan näin tulkita, ilmaus on maakuntaitsehallinnon periaatteen vastainen. Maakunnan on voitava käyttää myös yleiskatteellista rahoitusta 9§:n mukaisiin kehittämis- ja investointitukiin.

Luvun 3 otsikko ja 10§:n rajaus voittoa tuottamattomien oikeushenkilöiden osalta on aluekehittämisen näkökulmasta liian rajaava. Lain perusteluissa todetaan: ”Voittoa tavoittelemattomuudella tarkoitettaisiin tässä yhteydessä sitä, ettei organisaatio jaa mahdollista voittoa omistajilleen vaan käyttää voiton organisaation hyödyksi. Osakeyhtiön voittoa tavoittelemattomuudesta on osakeyhtiölain (624/2006) 1 luvun 5 § mukaisesti määrättävä yhtiöjärjestyksessä. Säätiön ja rekisteröidyn yhdistyksen osalta yleishyödyllisyys todennetaan tuloverolain (1535/1992) 22 §:n perusteella. Yleishyödyllinen yhteisö ei saa tuottaa toiminnallaan siihen osalliselle taloudellista etua osinkona, voitto-osuutena taikka kohtuullista suurempana palkkana tai muuna hyvityksenä. Edellä mainitun tuloverolain 22 §:n edellytysten tulee kaikkien täyttyä yhtäaikaisesti, jotta yhteisöä voitaisiin pitää yleishyödyllisenä. Säätiön tai rekisteröidyn yhdistyksen perustamisasiakirja ei ole riittävä todiste voittoa tavoittelemattomuudesta.”

Lakiehdotus rajaisi toimijoita pois aluekehittämisestä nykylainsäädäntöä tiukemmin, ja yleishyödyllisyyden todistelu lisäisi tarpeetonta byrokratiaa hankepäätösten valmistelussa, vaikka sekä Suomessa että EU-tasolla puhutaan sääntelyn keventämisestä ja riskiperusteisiin menettelyihin siirtymisestä.

Maakuntaliitto katsoo, että hakijan voittoa tavoittelemattomuuden aukotonta todistelua olennaisempaa on, että tuki kohdistuu aluekehittämiseen ja tuen myöntämisen edellytykset mm. tulosten yleisestä hyödynnettävyydestä täyttyvät. Maakuntaliitto esittää, että luvun 3 otsikko muutetaan muotoon ”Tuet alueelliseen kehittämis- ja investointitoimintaan” ja luvun 10 § rajaus voittoa tavoittelemattomasta oikeushenkilöstä poistetaan.

11 §:ssä todetaan, että ”tuen kohteena olevat investoinnit ovat yleisesti hyödynnettävissä”. Tiukasti tulkittuna tämä rajaisi pois huomattavan osan esimerkiksi innovaatio- ja tutkimusympäristöihin osoitetuista investoinneista, mikä ei voi olla lain tarkoitus. Parempi ilmaus olisi esim. ”tuen kohteena olevat investoinnit palvelevat aluekehitystä yleisemmin, eivät vain toteuttajaorganisaatiota.”

**13) 4 Luku Palkkatuki, kommentit:**

Ei kommentoitavaa.

**14) 5 Luku Tuen hakeminen, myöntäminen ja maksaminen, kommentit:**

Ei kommentoitavaa.

**15) 6 Luku Tuen palauttaminen ja takaisinperintä sekä maksatuksen lopettaminen, kommentit:**

Ei kommentoitavaa.

**16) 7 Luku Euroopan unionin rakennerahastoja koskevat erityissäännökset, kommentit:**

49§:ssä on teksti ”Rakennerahastoista rahoitettavan hankkeen on oltava… *ja sen on noudatettava kumppanuussopimuksen mukaista käyttötarkoitusta*.” Tälle lisäykselle ei ole perusteluja. Hankerahoituksen tulee toteuttaa ohjelman tavoitteita ja rakennerahastosäädöksiä, eikä ohjelma voi olla ristiriidassa kumppanuussopimuksen kanssa.

58 §:n *ESR Henkilö –palvelu* perusteluissa on maininta ”Indikaattoritietojen keräämisvelvoite on hankepäätöksen ehdoissa yhtenä ehtona, ja myös *maksatus on sidottu indikaattoritietojen kertymiseen*.”

Maakuntaliitto esittää, että ko. virkkeen sivulause poistetaan. Indikaattoritietojen kertymistä ei tule sanktioida hanketasolla. EU-komissio jopa kannustaa rahoittamaan rakennerahastoista hankkeita, joiden tulosten saavuttamiseen sisältyy harkittu riski. Siksi hankkeella on oltava lupa perustellusta syystä epäonnistua indikaattoritavoitteiden saavuttamisessa.

**17) 8 Luku Erinäiset säännökset, kommentit:**

Ei kommentoitavaa.

**18) 3. Laki yksityisistä rekrytointipalveluista. Kommentit:**

Ei kommentoitavaa.

**19) 4. Laki sosiaalisista yrityksistä annetun lain kumoamisesta. Kommentit:**

Ei kommentoitavaa.

**5. Laki työttömyysturvalain muuttamisesta**

Työttömyysturvalain keskeisimmät muutokset koskevat työttömyysturvajärjestelmän toimeenpanoon

liittyvien tehtävien siirtämistä TE-toimistoilta työttömyyskassojen, Kansaneläkelaitoksen ja maakuntien

hoidettavaksi. Tehtävien siirtämisestä säädettäisiin pääosin 11 – 14 luvussa.

Lisäksi työttömyysturvan seuraamusjärjestelmää muutettaisiin siten, että keskeistä jatkossa olisi

työnhakijan aktiivisen työnhaun seuraaminen. Tätä koskevat säännökset olisivat pääosin 2 a luvussa.

**20) 1 luku Yleiset säännökset, kommentit:**

Ei kommentoitavaa.

**21) 2 luku Etuuden saamisen yleiset työvoimapoliittiset edellytykset, kommentit:**

Etuuden edellytyksenä on aktiivinen työnhaku. Tätä koskevat kommentit kysymyksen 4 vastauksessa.

**22) 2 a luku Työvoimapoliittisesti moitittava menettely, kommentit:**

Ei kommentoitavaa.

**23) 5 luku Työttömyyspäivärahan saamisen edellytykset, kommentit:**

Ei kommentoitavaa.

**24) 6 luku Työttömyyspäivärahan määrä ja kesto, kommentit:**

Ei kommentoitavaa.

**25) 7 luku Työmarkkinatukea koskevat yleiset säännökset, kommentit:**

Ei kommentoitavaa.

**26) 9 luku Työttömyysetuudella tuettu työnhakijan omaehtoinen opiskelu, kommentit:**

Ei kommentoitavaa.

**27) 10 luku Työllistymistä edistävien palvelujen ajalta maksettavaa etuutta koskevat säännökset, kommentit:**

Ei kommentoitavaa.

**28) 10 a luku Kulukorvaus, kommentit:**

Ei kommentoitavaa.

**29) 11 luku Toimeenpanoa koskevat säännökset, kommentit:**

Ei kommentoitavaa.

**30) 12 luku Muutoksenhaku, kommentit:**

Ei kommentoitavaa.

**31) 13 luku Tietojen saamista ja luovuttamista koskevat säännökset, kommentit:**

Ei kommentoitavaa.

**32) 14 luku Erinäisiä säännöksiä, kommentit:**

Ei kommentoitavaa.

**Laki vuorotteluvapaalain muuttamisesta**

**33) Vuorotteluvapaan toimeenpanoon liittyvät tehtävät siirrettäisiin TE-toimistoilta työttömyyskassoille ja Kansaneläkelaitokselle. Lisäksi tehtäisiin vuorotteluvapaasijaista koskevia muutoksia. Kommentit:**

Sijaisen palkkaamisen kriteerit ovat varsin tiukat 30-50-vuotiaiden työttömien työnhakijoiden osalta (90 päivää työttömänä 14 kk:n jaksolla). Tämä nykykäytännön mukainen linjaus tekee sijaisen palkkaamisen joissakin tapauksissa hyvin haasteelliseksi ottaen huomioon mm. avoimen tehtävän vaatimukset. Ongelma korostuu pienillä työmarkkinoilla.

**Muutoksiin liittyviä muita lakeja:**

**- Laki sosiaaliturvajärjestelmien yhteensovittamista koskevan Euroopan unionin lainsäädännön soveltamisesta annetun lain muuttamisesta**

**- Laki kuntouttavasta työtoiminnasta annetun lain muuttamisesta**

**- Laki toimeentulotuesta annetun lain muuttamisesta**

**- Laki valtion virkamieslain 5 a §:n muuttamisesta**

**- Laki valmiuslain 99 §:n muuttamisesta**

**- Laki taloudelliseen toimintaan myönnettävän tuen yleisistä edellytyksistä annetun lain 1 ja 2 §:n muuttamisesta**

**34) Kommentit muutoksiin liittyvistä laeista:**

Ei kommentoitavaa.

**Laki kotoutumisen edistämisestä**

Esityksessä ehdotetaan säädettäväksi uusi laki kotoutumisen edistämisestä. Voimassa oleva laki kotoutumisen edistämisestä (1386/2010) kumottaisiin. Lain tarkoituksena olisi edistää kotoutumista ja hyviä väestösuhteita. Esityksessä säädettäisiin kotoutumisen edistämisestä selkeästi ja johdonmukaisesti ottaen huomioon maakunta- ja sosiaali- ja terveydenhuollon sekä aluekehitys- ja kasvupalvelu-uudistusten edellyttämät kotouttamista koskevat muutostarpeet. Esityksessä ehdotetaan säädettäväksi kotoutumista edistävistä palveluista ja viranomaisten tehtävistä kotoutumisen edistämisessä samoin kuin kotouttamisen yhteensovittamisesta ja seurannasta hallinnon eri tasoilla. Kotoutumisen edistämisen suunnittelu ja kehittäminen yhteen sovitettaisiin maakunnan ja kunnan muun suunnittelun kanssa.

**35) 1 luku Yleiset säännökset, kommentit:**

Ei kommentoitavaa.

**36) 2 luku Kotoutumista edistävät palvelut, kommentit:**

Alkukartoituksen järjestäminen ja laadinta sekä kotoutumissuunnitelman järjestäminen ja laadinta, kotoutujan ohjaus ja neuvonta ja kotoutumissuunnitelman seuranta muodostavat laajan ja moniulotteisen kokonaisuuden, jonka prosessit ja vastuusuhteet määritellään osittain muussa lainsäädännössä. Kotoutumispalvelujen asiakaskunta on heterogeeninen mm. elämäntilanteensa, osaamisensa ja kielen ja kulttuurin suhteen, mikä tuo lisähaasteita palvelujen järjestämiselle ja tuottamiselle. Kotoutumisen palveluiden kokonaisuus ja vastuut jäävät tämän lain perusteella vaikeaselkoisiksi.

On todennäköistä, että kotoutumisen palveluiden osalta ainakin osassa maakuntia syntynee markkinapuutetilanteita.

**37) 3 luku Kotoutumisen edistäminen maakunnassa, kommentit:**

21 §:ssä käytetään termiä ”maahanmuuton ja kotouttamisen maakuntaohjelma”. Termi on harhaanjohtava ja aiheuttaa sekaannusta, sillä maakuntaohjelma on jo pitkään käytössä ollut alueiden kehittämisen lainsäädäntöön perustuva nimitys maakunnan laajempaa kokonaiskehittämistä ohjaavalle prosessille ja ohjelma-asiakirjalle. Kotouttamisen osalta olisi selkeämpää puhua vaikkapa ”maakunnallisesta maahanmuuton ja kotouttamisen ohjelmasta”.

**38) 4 luku Kotoutumisen edistäminen kunnassa, kommentit:**

Ei kommentoitavaa.

**39) 5 luku Valtion kotoutumista edistävät toimet, kommentit:**

Ei kommentoitavaa.

**40) 6 luku Ilman huoltajaa maassa asuvaa lasta koskevat säännökset, kommentit:**

Ei kommentoitavaa.

**41) 7 luku Rekisterisäännökset, kommentit:**

Ei kommentoitavaa.

**42) 8 luku Erinäiset säännökset, kommentit:**

Ei kommentoitavaa.

**43) 9 luku Voimaantulo, kommentit:**

Ei kommentoitavaa.